pythainlp/thaigov-v2-corpus-22032023 huggingface dataset:
วันศุกร์ที่ 23 ธันวาคม 2565
​รองปลัด กษ. พร้อมหน่วยงานที่เกี่ยวข้องประชุมคณะกรรมการโคนมและผลิตภัณฑ์นม
​รองปลัด กษ. พร้อมหน่วยงานที่เกี่ยวข้องประชุมคณะกรรมการโคนมและผลิตภัณฑ์นม พิจารณาการจัดสรรโควตานำเข้าสินค้านม ปี 2566 และประเด็นสำคัญตามความตกลงอาเซียน (AFTA)
เมื่อวันที่ 22 ธันวาคม 2565 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการโคนมและผลิตภัณฑ์นม ครั้งที่ 5/2565 พร้อมด้วยตัวแทนหน่วยงานราชการภายในสังกัดกระทรวงเกษตรและสหกรณ์ ตัวแทนหน่วยงานราชการภายนอก ผู้ประกอบการภาคอุตสาหกรรมนม และตัวแทนกลุ่มเกษตรกร เข้าร่วมประชุม ณ ห้องประชุมกระทรวงเกษตรและสหกรณ์ โดยที่ประชุมได้รายงานความก้าวหน้าของคณะอนุกรรมการศูนย์สารสนเทศโคนมระดับชาติ ความก้าวหน้าโครงการช่วยเหลือราคาน้ำนมดิบแก่เกษตรกรผู้เลี้ยงโคนม การศึกษาผลกระทบกรณีผู้ประกอบการขอเข้าร่วมการจัดทำบันทึกข้อตกลง (MOU) เป็นจำนวนมาก และเรื่องการใช้ตัวเลข MOU เพื่อวัตถุประสงค์นมโรงเรียนที่มากเกินจริงและการขาดแคลนน้ำนมดิบ การจัดตั้งกองทุนโคนม และการหารือปรับปรุงหลักเกณฑ์ เงื่อนไข และขั้นตอนการจัดทำบันทึกข้อมตกลง (MOU) การซื้อขายน้ำนมโค หลักเกณฑ์และวิธีการดำเนินงานโครงการอาหารเสริม (นม) โรงเรียน ให้สอดคล้องกัน นอกจากนี้ เพื่อทราบต้นทุนการผลิตน้ำมโค ไตรมาส 2 และคาดการณ์ไตรมาส 3 ปี 2565 เรื่องการขออนุมัติปรับเพิ่มราคากลางในการจำหน่ายผลิตภัณฑ์นม โครงการอาหารเสริม (นม) โรงเรียน
นอกจากนี้ ยังพิจารณาในประเด็นสำคัญต่าง ๆ ทั้งการจัดสรรโควตานำเข้าสินค้านม ปี 2566 แบ่งเป็น นมปรุงแต่ง จำนวน 504 ตัน นมและครีม จำนวน 7,595 ตัน และนมผงขาดมันเนย จำนวน 75,704 ตัน การอนุมัติปริมาณเครื่องดื่มประเภทนมปรุงแต่งตามความตกลงอาเซียน (AFTA) การทบทวนกำหนดราคากลางรับซื้อน้ำนมดิบหน้าศูนย์รวบรวมน้ำนมดิบ และหน้าโรงงานแปรรูปผลิตภัณฑ์นม ปี 2565 การกำหนดราคาผลิตภัณฑ์นม และการขออนุมัติการนำเข้าน้ำนมโคยูเอชที รสจืด ตามความตกลงเขตการค้าเสรีอาเซียน (AFTA)
วันศุกร์ที่ 23 ธันวาคม 2565
กรมทางหลวงชนบท เชิญชวนนักท่องเที่ยวสัมผัสธรรมชาติ ช่วงฤดูหนาวบนถนน ชม.5080 เข้าสู่หมู่บ้านแม่กำปอง จังหวัดเชียงใหม่
พร้อมเปิดเส้นทางการท่องเที่ยวและขับเคลื่อนเศรษฐกิจสู่ชุมชนตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวช่วงฤดูหนาวบนถนนทางหลวงชนบท ชม.5080 สู่หมู่บ้านแม่กำปอง สัมผัสอากาศบริสุทธิ์และธรรมชาติของป่า เขา ลำธาร เรียนรู้วิถีชีวิตความเป็นอยู่ของชาวบ้านในพื้นที่ โดยหมู่บ้านแม่กำปองอยู่ห่างจากตัวเมืองเชียงใหม่ประมาณ 50 กิโลเมตร เป็นหมู่บ้านเล็ก ๆ ที่อยู่ท่ามกลางหุบเขาและธรรมชาติ ซึ่งในฤดูหนาวอากาศจะเย็นสบาย อีกทั้งยังมีลำธารไหลผ่านกลางหมู่บ้านตลอดทั้งปี เหมาะสำหรับการมาท่องเที่ยวพักผ่อน หากเดินทางต่อไปตามถนนทางหลวงชนบท ชม.5080 จะได้เห็นความงดงามของน้ำตกแม่กำปองและวัดคันธาพฤกษา (วัดแม่กำปอง) ให้นักท่องเที่ยวได้มาสัมผัสและกราบไหว้สักการะหมู่บ้านแม่กำปอง ตั้งอยู่ที่ตำบลห้วยแก้ว อำเภอแม่ออน จังหวัดเชียงใหม่ หากเดินทางมาจากตัวเมืองเชียงใหม่ สามารถใช้ทางหลวงหมายเลข 118 (กม. ที่ 26+900) และเลี้ยวขวาเข้าสู่ถนนทางหลวงชนบท ชม.3005 (กม. ที่ 0+000) ไปตามทางจนเข้าสู่ถนนทางหลวงชนบท ชม.5080 (กม. ที่ 9+100) แล้วเดินทางต่อไปจนพบหมู่บ้านแม่กำปอง (กม. ที่ 9+500) นอกจากจะเป็นเส้นทางสู่แหล่งท่องเที่ยวแล้ว ถนนทางหลวงชนบท ชม.5080 ยังเป็นเส้นทางคมนาคมขนส่งสินค้าเกษตรที่สำคัญจากศูนย์พัฒนาโครงการหลวงตีนตก โครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่มุ่งเน้นพัฒนาและส่งเสริมเกษตรกรในการเพาะปลูกพืชผักภายใต้ระบบมาตรฐานอาหารปลอดภัย เพื่อยกระดับคุณภาพชีวิตให้กับเกษตรกรในพื้นที่อีกด้วย
ทช. สนับสนุนนโยบายส่งเสริมการท่องเที่ยวและขับเคลื่อนเศรษฐกิจสู่ชุมชนของนายศักดิ์สยาม ชิดชอบ รัฐมนตรีว่าการกระทรวงคมนาคม โดยบริหารจัดการเส้นทางบนถนนโครงข่ายทางหลวงชนบท เพื่อให้ประชาชนในพื้นที่และนักท่องเที่ยวสามารถใช้เส้นทางได้อย่างสะดวกปลอดภัยตลอดเส้นทาง ทั้งนี้ หากต้องการสอบถามข้อมูลในการเดินทางสามารถติดต่อได้ที่แขวงทางหลวงชนบทเชียงใหม่ โทร. 0 5322 1646 หรือ สายด่วน ทช. โทร. 1146
วันศุกร์ที่ 23 ธันวาคม 2565
ท่าอากาศยานสุวรรณภูมิร่วมเฉลิมฉลองเทศกาลคริสต์มาสและปีใหม่ 2566 ส่งความสุขให้ผู้โดยสาร
...
ท่าอากาศยานสุวรรณภูมิร่วมเฉลิมฉลองเทศกาลคริสต์มาสและปีใหม่ 2566 ส่งความสุขให้ผู้โดยสาร
ท่าอากาศยานสุวรรณภูมิ (ทสภ.) บริษัท ท่าอากาศยานไทย จำกัด (มหาชน) กระทรวงคมนาคม ส่งความสุขให้ผู้โดยสาร และผู้ใช้บริการในช่วงเทศกาลคริสต์มาสและปีใหม่ 2566 โดยจัดมุมถ่ายภาพต้นคริสต์มาสและบอลลูนยักษ์ พร้อมตกแต่งประดับไฟและกล่องของขวัญ ภายใต้แนวคิด (Theme) Travel make us happy ตั้งแต่วันที่17 ธันวาคม 2565 - 5 มกราคม 2566 บริเวณเคาน์เตอร์เช็กอิน Row H/J ห้องโถงผู้โดยสารขาออก ชั้น 4และบริเวณห้องโถงผู้โดยสารขาเข้าภายในประเทศ ชั้น 2 ประตู 1 เพื่อสร้างรอยยิ้มและส่งความปรารถนาดี แก่ผู้โดยสารในช่วงเทศกาลแห่งความสุข
วันศุกร์ที่ 23 ธันวาคม 2565
13 หน่วยงาน สำนักงานปลัดกระทรวงสาธารณสุข ผ่านการประเมินความสำเร็จในการจัดทำแผนปฏิบัติการจัดซื้อจัดจ้างประจำปีงบประมาณ 2565 ในระดับ AA
โฆษกกระทรวงสาธารณสุข เผย ปีงบประมาณ พ.ศ.2565 หน่วยงานในสังกัดสำนักงานปลัดกระทรวงสาธารณสุข ผ่านการประเมินระดับความสำเร็จในการจัดทำแผนปฏิบัติการจัดซื้อจัดจ้าง ในระดับ AA ถึง 13 หน่วยงาน ย้ำทุกหน่วยงานพัฒนาต่อเนื่อง ช่วยขับเคลื่อนการส่งเสริมคุณธรรม
โฆษกกระทรวงสาธารณสุข เผย ปีงบประมาณ พ.ศ.2565 หน่วยงานในสังกัดสำนักงานปลัดกระทรวงสาธารณสุข ผ่านการประเมินระดับความสำเร็จในการจัดทำแผนปฏิบัติการจัดซื้อจัดจ้าง ในระดับ AA ถึง 13 หน่วยงาน ย้ำทุกหน่วยงานพัฒนาต่อเนื่อง ช่วยขับเคลื่อนการส่งเสริมคุณธรรมและความโปร่งใสในการดำเนินงานของกระทรวง
วันนี้ (23 ธันวาคม 2565) ที่กรมสนับสนุนบริการสุขภาพ จังหวัดนนทบุรี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข ได้รับมอบหมายจาก นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมชี้แจงแนวทางการส่งเสริมคุณธรรมและความโปร่งใสของกระบวนการจัดซื้อจัดจ้าง ของหน่วยงานในสังกัดสำนักงานปลัดกระทรวงสาธารณสุข ราชการบริหารส่วนกลาง ประจำปีงบประมาณ พ.ศ.2566 พร้อมทั้งมอบโล่, ประกาศเกียรติคุณ แก่หน่วยงานที่ผ่านการประเมินความสำเร็จในการจัดทำแผนปฏิบัติการจัดซื้อจัดจ้าง ประจำปีงบประมาณ 2565 ระดับต่างๆ รวม 30 หน่วยงาน
นายแพทย์รุ่งเรือง กล่าวว่า บุคลากรที่รับผิดชอบกระบวนการจัดซื้อจัดจ้าง ต้องมีศักยภาพ มีความรู้ ความเข้าใจในขั้นตอนการดำเนินงานจัดซื้อจัดจ้าง เพื่อให้การดำเนินงานเป็นไปโดยถูกต้องตามระเบียบของทางราชการ ไม่มีการทุจริต และไม่มีผลประโยชน์ทับซ้อน ซึ่งเป็นส่วนหนึ่งที่จะช่วยขับเคลื่อนการส่งเสริมคุณธรรมและความโปร่งใสในการดำเนินงานของกระทรวงสาธารณสุข โดยในปีงบประมาณ 2565 หน่วยงานในสังกัดสำนักงานปลัดกระทรวงสาธารณสุข มีดำเนินงานภายใต้ตัวชี้วัดที่ 5 ระดับความสำเร็จในการจัดทำแผนปฏิบัติการจัดซื้อจัดจ้างประจำปีงบประมาณ พ.ศ.2565 ผ่านในระดับ AA ซึ่งเป็นระดับสูงสุด ได้รรับโล่ประกาศเกียรติคุณ จำนวน 13 หน่วยงาน ประกอบด้วย กองกลาง, กองกฎหมาย, กองบริหารการคลัง, กองบริหารการสาธารณสุข, กองบริหารทรัพยากรบุคคล, กองเศรษฐกิจสุขภาพและหลักประกันสุขภาพ, ศูนย์เทคโนโลยีสารสนเทศและการสื่อสาร, กลุ่มตรวจสอบภายในระดับกระทรวง, กลุ่มพัฒนาระบบบริหาร, สำนักงานบริหารโครงการร่วมผลิตแพทย์เพิ่มเพื่อชาวชนบท, สำนักสารนิเทศ, สำนักส่งเสริมและสนับสนุนอาหารปลอดภัย และศูนย์ปฏิบัติการต่อต้านการทุจริต กระทรวงสาธารณสุข นอกจากนี้ ยังมีหน่วยงานที่ได้รับประกาศเกียรติคุณในระดับ A จำนวน 10 หน่วยงาน และระดับ B จำนวน 7 หน่วยงาน
“ขอแสดงความยินดี และขอชื่นชมทุกหน่วยงานที่ร่วมกันส่งเสริมคุณธรรมและความโปร่งใสของกระบวนการจัดซื้อจัดจ้าง ผ่านการดำเนินงานภายใต้ตัวชี้วัดที่ 5 ระดับความสำเร็จในการจัดทำแผนปฏิบัติการจัดซื้อจัดจ้างประจำปีงบประมาณ ซึ่งในปีงบประมาณ พ.ศ. 2565 มีหน่วยงานที่มีผลการดำเนินงานโดดเด่น ระดับ AA ถึง 13 หน่วยงาน และขอให้ทุกคนร่วมมือกันเพื่อรักษาการดำเนินงานที่ดีนี้ไว้ รวมถึงหน่วยงานอื่นๆ ได้มีการพัฒนาจนมีผลการดำเนินงานระดับ AA เพิ่มขึ้น ในปีงบประมาณต่อๆ” นายแพทย์รุ่งเรืองกล่าว
*********************************** 23 ธันวาคม 2565
วันศุกร์ที่ 23 ธันวาคม 2565
ปลัด สธ. ประชุมทางไกลผู้บริหารในพื้นที่ เปิดศูนย์ปฏิบัติการฉุกเฉินฯ ทุกจังหวัด เตรียมความพร้อมรับเทศกาลปีใหม่ 2566
ปลัดกระทรวงสาธารณสุข ประชุมทางไกลกับนายแพทย์สาธารณสุขจังหวัด ผู้อำนวยการโรงพยาบาลทั่วประเทศ กำชับเตรียมความพร้อมรับเทศกาลปีใหม่ 2566 เปิดศูนย์ปฏิบัติการฉุกเฉินด้านการแพทย์และสาธารณสุข วิเคราะห์ข้อมูล การบาดเจ็บและส่งต่อ
ปลัดกระทรวงสาธารณสุข ประชุมทางไกลกับนายแพทย์สาธารณสุขจังหวัด ผู้อำนวยการโรงพยาบาลทั่วประเทศ กำชับเตรียมความพร้อมรับเทศกาลปีใหม่ 2566 เปิดศูนย์ปฏิบัติการฉุกเฉินด้านการแพทย์และสาธารณสุข วิเคราะห์ข้อมูล การบาดเจ็บและส่งต่อให้กับศูนย์ป้องกันและลดอุบัติเหตุทางถนนระดับจังหวัด เพื่อวางแนวทางแก้ไข ทีมช่วยเหลือหลังเกิดอุบัติเหตุเน้นเข้าถึงจุดเกิดเหตุรวดเร็วภายใต้มาตรการความปลอดภัย พร้อมตรวจวัดแอลกอฮอล์ในเลือดผู้ขับขี่ตามเจ้าหน้าที่ตำรวจร้องขอ
วันนี้ (23 ธันวาคม 2565) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยคณะผู้บริหาร ประชุมทางไกลผ่านระบบวิดีโอ กับนายแพทย์สาธารณสุขจังหวัดและผู้อำนวยการโรงพยาบาลทั่วประเทศ ในการเตรียมความพร้อมด้านการแพทย์และสาธารณสุขช่วงเทศกาลปีใหม่ พ.ศ. 2566 ซึ่งคาดว่าจะมีการเดินทางกลับภูมิลำเนาและการเดินทางท่องเที่ยวเพิ่มขึ้น เนื่องจากสถานการณ์โควิด 19 คลี่คลาย ทำให้มีโอกาสที่จะเกิดอุบัติเหตุเพิ่มขึ้นได้ จึงขอให้สำนักงานสาธารณสุขทุกจังหวัดและโรงพยาบาลทุกแห่ง เตรียมความพร้อมรองรับ โดยเปิดศูนย์ปฏิบัติการฉุกเฉินด้านการแพทย์และสาธารณสุขประจำจังหวัด บูรณาการการทำงานร่วมกับหน่วยงานในพื้นที่ ตั้งแต่วันที่ 28 ธันวาคม 2565 – 5 มกราคม 2566 พร้อมวิเคราะห์ข้อมูล การบาดเจ็บและส่งต่อให้กับศูนย์ป้องกันและลดอุบัติเหตุทางถนนระดับจังหวัด เพื่อวางแนวทางป้องกันและลดอุบัติเหตุในพื้นที่ โดยเฉพาะการกำหนดมาตรการในพื้นที่ที่มีความเสี่ยงสูง
นายแพทย์โอภาสกล่าวต่อว่า สำหรับโรงพยาบาลทุกแห่ง ให้เตรียมการตรวจวัดระดับแอลกอฮอล์ในเลือดในผู้ขับขี่ที่เกิดอุบัติเหตุตามที่เจ้าหน้าที่ตำรวจร้องขอ พร้อมทั้งรายงานข้อมูลในระบบรายงาน ส่วนทีมปฏิบัติการทางการแพทย์ที่จะให้การช่วยเหลือหลังเกิดอุบัติเหตุ ซึ่งต้องเข้าถึงจุดเกิดเหตุอย่างรวดเร็ว ขอให้ดำเนินการภายใต้มาตรการความปลอดภัยของรถพยาบาลและผู้ปฏิบัติงาน ทั้งนี้ สามารถพิจารณาจ่ายค่าตอบแทนเจ้าหน้าที่ที่ปฏิบัติงานในช่วงเทศกาลปีใหม่ พ.ศ. 2566 เพิ่มขึ้นได้ไม่เกิน 2 เท่า ตามหลักเกณฑ์ วิธีการ และเงื่อนไขฯ (ฉ.5) โดยมีการทำคำสั่งมอบหมายเจ้าหน้าที่ปฏิบัติงานให้ชัดเจน
ทั้งนี้ ข้อมูลอุบัติเหตุช่วงเทศกาลปีใหม่ 2565 พบว่า เกิดเหตุสูงสุดระหว่างวันที่ 30 ธันวาคม 2564 – 1 มกราคม 2565 โดยมีสาเหตุมาจากการขับรถเร็วและดื่มแล้วขับ ผู้ขับขี่ที่ตรวจพบปริมาณแอลกอฮอล์ในเลือด เป็นเด็กอายุต่ำกว่า 20 ปีมากขึ้น ส่วนบาดเจ็บและเสียชีวิตสูงสุดในช่วงอายุ 40-49 ปี สาเหตุมาจากจักรยานยนต์ ถึงร้อยละ 85.80 และส่วนใหญ่ไม่สวมหมวกกันน็อค
*********************************** 23 ธันวาคม 2565
วันศุกร์ที่ 23 ธันวาคม 2565
23/12/2565
พลเอก ประวิตรฯ รองนายกรัฐมนตรี เรียกถก EIA โครงการสำคัญ เชื่อมโยงเศรษฐกิจ ความมั่นคงพลังงานและการพัฒนาแหล่งน้ำ
พลเอก ประวิตรฯ รองนายกรัฐมนตรี เรียกถก EIA โครงการสำคัญ เชื่อมโยงเศรษฐกิจ ความมั่นคงพลังงานและการพัฒนาแหล่งน้ำ
วันนี้ (23 ธันวาคม 2565) เวลา 10.00 น. พลเอก คงชีพ ตันตระวาณิชย์ โฆษกรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี เรียกประชุมคณะกรรมการสิ่งแวดล้อมแห่งชาติ ผ่านระบบ VTC ณ ห้องประชุมมูลนิธิอนุรักษ์ป่ารอยต่อฯ โดยมี รัฐมนตรีว่าการกระทรวงมหาดไทย รัฐมนตรีว่าการกระทรวงทรัพยากรธรรมชาติและสิ่งแวดล้อม และ ปลัดกระทรวงทรัพยากรธรรมชาติและสิ่งแวดล้อมร่วมประชุม เพื่อเร่งพิจารณา EIA ขับเคลื่อนแผนงานสำคัญตามนโยบายของรัฐบาล
ที่ประชุมร่วมพิจารณาและให้ความเห็นชอบ รายงาน EIA การพัฒนาเสริมความมั่นคงของระบบไฟฟ้าในเกาะกระเต็น จว.สุราษฎร์ธานี และโครงการสำคัญ ประกอบด้วย โครงการถนนตามผังเมืองกำแพงเพชร โครงการถนนวงแหวนเลี่ยงเมืองหมายเลข 7 ส่วนต่อขยายเชื่อมสนามบินอู่ตะเภา โครงการขยายท่าอากาศยานบุรีรัมย์ โครงการอ่างเก็บน้ำแม่บอม อันเนื่องมาจากพระราชดำริ จว.ลำปาง โครงการระบบท่อส่งก๊าซธรรมชาติทางบกจากบางปะกงไปยังโรงไฟฟ้าพระนครใต้ โครงการสะพานเชื่อมเกาะลันตา จว.กระบี่ นอกจากนั้น ที่ประชุมยังเห็นชอบ (ร่าง) แผนการจัดระดับชาติ เพื่อการปฏิบัติตามอนุสัญญาสต๊อกโฮล์มว่าด้วยสารมลพิษที่ตกค้างยาวนาน แผนดำเนินงานแก้ปัญหาการปนเปื้อนสารตะกั่วบริเวณห้วยคลิตี้ ปี 2565-2568 และ (ร่าง) แผนปฏิบัติการป้องกันและแก้ไขปัญหาฝุ่นละออง PM 2.5 ปี 2566
พลเอก ประวิตร ฯ ได้ขอบคุณ ทส.ที่เร่งจัดทำแผนปฏิบัติการป้องกันและแก้ปัญหา PM 2.5 โดยขอให้ ทส.เร่งรัดขับเคลื่อนการปฏิบัติตามแผนให้เป็นรูปธรรม โดยเฉพาะห้วงเวลาวิกฤตคุณภาพอากาศ พร้อมย้ำ ขอให้คณะกรรมการ ให้ความสำคัญร่วมกันเร่งพิจารณาโครงการสำคัญตามนโยบายของรัฐบาลที่เชื่อมโยงเศรษฐกิจ ความมั่นคงพลังงาน และการพัฒนาแหล่งน้ำ เพื่อประโยชน์ของประชาชนทั้งประเทศ โดยขอให้พิจารณารอบคอบตามมาตรการหรือหลักเกณฑ์ที่กำหนด ทั้งนี้ขอให้หน่วยงานเจ้าของโครงการ ที่ผ่านความเห็นชอบ ต้องดำเนินตามมาตรการที่กำหนดอย่างเคร่งครัด และให้นำเสนอ ครม.ตามขั้นตอน
วันศุกร์ที่ 23 ธันวาคม 2565
23/12/2565
นายกฯ มอบคำขวัญเนื่องในวันเด็กแห่งชาติ ประจำปี 2566 “รู้หน้าที่ มีวินัย ใฝ่ความดี”
โฆษกรัฐบาลเผย นายกฯ มอบคำขวัญเนื่องในวันเด็กแห่งชาติ ประจำปี 2566 “รู้หน้าที่ มีวินัย ใฝ่ความดี”
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (23 ธันวาคม 2565) พลเอก ประยุทธ์ จันทร์โอชา นายกรัฐมนตรี ได้มอบคำขวัญเนื่องในวันเด็กแห่งชาติ ประจำปี 2566 ว่า “รู้หน้าที่ มีวินัย ใฝ่ความดี”
“พลเอก ประยุทธ์ จันทร์โอชา นายกรัฐมนตรี ได้มอบคำขวัญเนื่องในวันเด็กแห่งชาติให้กับเด็ก ๆ มาแล้วรวม 8 ครั้ง ตั้งแต่ปี พ.ศ. 2558 โดยครั้งนี้ เป็นการมอบคำขวัญเนื่องในวันเด็กแห่งชาติ ประจำปี 2566 เป็นครั้งที่ 9” นายอนุชาฯ กล่าว
วันศุกร์ที่ 23 ธันวาคม 2565
ดีอีเอส – ETDA  ลุยสร้างภูมิคนไทยรู้ทัน ปัญหาออนไลน์
ดีอีเอส – ETDA  ลุยสร้างภูมิคนไทยรู้ทัน ปัญหาออนไลน์
วันนี้(23ธันวาคม65) นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานแถลงข่าวเปิดตัว1212 ETDA Workshop : สร้างภูมิคนไทยรู้ทันปัญหาออนไลน์ พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เพื่อพัฒนาทักษะการรู้เท่าทันโลกออนไลน์และการช่วยเหลือหากตกเป็นเหยื่อภัยออนไลน์ให้กับเจ้าหน้าที่ข้าราชการและผู้นำท้องถิ่นในพื้นที่10จังหวัดทั่วประเทศโดยมีดร.ชัยชนะมิตรพันธ์ผู้อำนวยการETDAและร่วมให้การต้อนรับณสำนักงานสพธอ.
___________________
วันศุกร์ที่ 23 ธันวาคม 2565
23/12/2565
"กรุงไทย” หนุนร้านค้าเพิ่มยอดขาย จัดแคมเปญ “ร้านถุงเงินรับทรัพย์ ยิ่งใช้ยิ่งได้เพิ่ม” รับสิทธิพิเศษ 2 ต่อ และเครดิตเงินคืน 1,000 บาท
กรุงไทยสร้างโอกาสเพิ่มยอดขายให้ร้านค้า จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” หนุนผู้ประกอบการรับเงินผ่านแอปถุงเงิน สแกนจ่ายได้ทุกธนาคารและทุกวอลเล็ต จัดเต็มสิทธิพิเศษ 2 ต่อ และรับเครดิตเงินคืน 1,000 บาท ให้ร้านถุงเงินรับง่ายขายรวย จ
“ธนาคารกรุงไทย” สร้างโอกาสเพิ่มยอดขายให้ร้านค้า จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” หนุนผู้ประกอบการรับเงินผ่านแอปถุงเงิน สแกนจ่ายได้ทุกธนาคารและทุกวอลเล็ต จัดเต็มสิทธิพิเศษ 2 ต่อ และรับเครดิตเงินคืน 1,000 บาท ให้ร้านถุงเงินรับง่ายขายรวย จ่ายสะดวก ต่อยอดสบาย จนถึงวันที่ 31 พฤษภาคม 2566
ตอกย้ำวิสัยทัศน์ “กรุงไทย เคียงข้างไทย สู่ความยั่งยืน” ธนาคารกรุงไทย เดินหน้าสนับสนุนผู้ประกอบการร้านค้า สร้างโอกาสเพิ่มยอดขาย เพิ่มรายได้ รองรับทิศทางการฟื้นตัวของเศรษฐกิจไทย และตอบโจทย์ไลฟ์สไตล์การใช้จ่ายของผู้บริโภคในยุคดิจิทัล จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” สำหรับร้านค้าถุงเงินที่รับเงินผ่าน PromptPay QR ของธนาคารกรุงไทย ไม่น้อยกว่า 100 รายการต่อเดือน และมียอดเงินฝากในบัญชีถุงเงินไม่น้อยกว่า 5,000 บาทต่อวัน รับสิทธิพิเศษ 2 ต่อ ดังนี้
สิทธิพิเศษต่อที่ 1 สมัครสินเชื่อ SME ไซซ์เล็ก ดอกเบี้ยเริ่มต้นเพียง 5.37% ต่อปี สมัครบัตรเดบิตกรุงไทย SME ฟรี! ค่าออกบัตร 100 บาท และสมัครประกัน PA ร้านสุขใจ เบี้ยประกันเริ่มต้นเพียง 850 บาทต่อปี
สิทธิพิเศษต่อที่ 2 สมัครครบทั้ง 3 ผลิตภัณฑ์​ รับไปเลย! เครดิตเงินคืน 1,000 บาท ตั้งแต่วันนี้จนถึงวันที่ 31 พฤษภาคม 2566
ทั้งนี้ ร้านค้าที่สมัครหรือรับเงินผ่านแอปฯถุงเงินทั่วประเทศสามารถขอรับ Tent Card PromptPay QR ได้ที่ธนาคารกรุงไทยทุกสาขาทั่วประเทศ อีกทั้ง ธนาคารยังจัด Troop ถุงเงินรับทรัพย์สัญจรไปตามตลาดต่างๆ โปรโมตร้านค้าถุงเงินให้รับง่ายขายรวย จ่ายสะดวก ต่อยอดสบาย โดยลูกค้าที่สแกนจ่ายผ่าน PromptPay QR ถุงเงิน หากเจอขบวน Troop ที่ร้านไหน รับของแจกทันที นอกจากนี้ ยังมีโปรโมชัน รับส่วนลด 10 บาท เมื่อจ่ายด้วยเป๋าตังเปย์ 50 บาทขึ้นไป สนใจสมัครร้านค้าถุงเงินได้ที่ https://krungthai.com/th/content/sme/smesolutions/tungngern หรือ สอบถามรายละเอียดเพิ่มเติมได้ที่ Krungthai Contact Center โทร 02-111-1111
วันศุกร์ที่ 23 ธันวาคม 2565
23/12/2565
ธอส. ยกระดับ Application GHBank Smart NPA เป็น GHB ALL HOME รวมบ้านมือสอง ธอส. ไว้ให้เลือกมากกว่า 10,000 รายการ
ธอส. ปรับโฉม Application GHBank Smart NPA เปลี่ยนชื่อเป็น GHB ALL HOME โดยมีฟังก์ชั่นเด่นสำหรับลูกค้าบ้านมือสอง ธอส.
ธนาคารอาคารสงเคราะห์ (ธอส.) ยกระดับการให้บริการลูกค้าที่ต้องการซื้อบ้านมือสอง ธอส. ให้ได้รับความสะดวกยิ่งขึ้น ปรับโฉม Application GHBank Smart NPA เปลี่ยนชื่อเป็น GHB ALL HOME โดยมีฟังก์ชั่นเด่นสำหรับลูกค้าบ้านมือสอง ธอส. อาทิ เลือกซื้อบ้านมือสอง ธอส. รวมไว้ในแอปมากกว่า 10,000 รายการ ทุกระดับราคาทั่วประเทศ ประมูลซื้อบ้านออนไลน์ วางเงินประกันการเข้าร่วมประมูล วางเงินประกันการซื้อทรัพย์ ชำระเงินผ่อนดาวน์ ชำระค่าธรรมเนียมการโอนสิทธิ รวมถึงบริการยื่นคำร้องต่าง ๆ ที่เกี่ยวข้องกับธุรกรรมซื้อบ้านมือสอง ธอส. อีกมาก โดยลูกค้าสามารถดาวน์โหลด GHB ALL HOME ได้แล้วตั้งแต่วันนี้ (23 ธันวาคม 2565) เป็นต้นไป ทาง Apple Store หรือ Play Store ขณะที่ลูกค้าที่มี GHBank Smart NPA อยู่แล้ว สามารถกด Update Version ทาง Apple Store หรือ Play Store สอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ Facebook Fanpage บ้านมือสอง ธอส. www.ghbhomecenter.com Mobile Application : GHB ALL HOME และ Line Official Account : @GHBALLHOME
วันศุกร์ที่ 23 ธันวาคม 2565
กรมทางหลวงชนบท รับมือสถานการณ์น้ำท่วมต่อเนื่อง จัดเจ้าหน้าที่นำเครื่องจักรและอุปกรณ์
อำนวยความสะดวกปลอดภัยให้กับประชาชนในจังหวัดปัตตานี ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม กล่าวว่า จากสถานการณ์อุทกภัยที่เกิดขึ้นในพื้นที่จังหวัดปัตตานีในเวลานี้ (23 ธ.ค. 65) ทำให้มีโครงข่ายทางหลวงชนบทได้รับผลกระทบ จำนวน 4 สายทาง ได้แก่
1. ถนนสาย ปน.2010 แยก ทล.42 - บ้านบาซาเอ อำเภอโคกโพธิ์ หนองจิก และยะรัง ไหล่ทางชำรุงเสียหาย ช่วง กม. ที่ 15+100 - 15+700 สามารถสัญจรได้ฝั่งทางซ้าย
2. ถนนสาย ปน.2044 แยก ทล.42 - บ้านกาเยาะมาตี อำเภอสายบุรี ช่วง กม. ที่ 0+000 - 1+000 ระดับน้ำสูง 60 เซนติเมตร ไม่สามารถสัญจรได้
3. ถนนสาย ปน.2061 แยก ทล.42 - บ้านสายบุรี อำเภอสายบุรี ช่วง กม. ที่ 4+500 - 5+100 ระดับน้ำสูง 50 เซนติเมตร ไม่สามารถสัญจรได้
4. ถนนสาย ปน.6083 บ้านบือราแง - บ้านชะเมา อำเภอทุ่งยางแดง ช่วง กม. ที่ 1+900 - 3+550 ระดับน้ำสูง 75 เซนติเมตร ไม่สามารถสัญจรได้
อธิบดีกรมทางหลวงชนบท กล่าวเพิ่มเติมว่า กรมทางหลวงชนบท (ทช.) ได้ปฏิบัติตามนโยบายรับมืออุทกภัยของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสั่งการให้สำนักงานทางหลวงชนบทที่ 12 (สงขลา) แขวงทางหลวงชนบทปัตตานี เข้าอำนวยความสะดวกปลอดภัยให้กับประชาชนอย่างเร่งด่วน โดยได้นำกำลังเจ้าหน้าที่ปรับปรุงระบบระบายน้ำบริเวณทางหลวงชนบทสาย ปน.5072 และปรับเกลี่ยดินสไลด์ที่ปิดทับเส้นทางบนทางหลวงชนบท สาย ปน.2001 เพื่อเป็นการป้องกันน้ำท่วมขังผิวการจราจรและช่วยบรรเทาความเดือดร้อนในการสัญจรให้กับประชาชนในช่วงฝนตกหนัก
สำหรับโครงข่ายทางหลวงชนบทที่ได้รับผลกระทบในจังหวัดปัตตานี ในเบื้องต้น ทช. ได้ดำเนินการติดตั้งป้ายเตือนและอุปกรณ์อำนวยความปลอดภัย พร้อมจัดชุดเคลื่อนที่เร็วเฝ้าระวังสถานการณ์จนกว่าระดับน้ำจะกลับเข้าสู่ภาวะปกติ ทั้งนี้ ประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือติดต่อสายด่วน ทช. โทร. 1146
วันพฤหัสบดีที่ 22 ธันวาคม 2565
พิธีเจริญพระพุทธมนต์ เจริญจิตภาวนาถวายพระพรชัยมงคล แด่สมเด็จพระเจ้าลูกเธอ เจ้าฟ้าพัชรกิติยาภา
พิธีเจริญพระพุทธมนต์ เจริญจิตภาวนาถวายพระพรชัยมงคล แด่สมเด็จพระเจ้าลูกเธอ เจ้าฟ้าพัชรกิติยาภา
ในวันพฤหัสบดีที่๒๒ธันวาคมพุทธศักราช๒๕๖๕เวลา๑๗.๐๐น.ณพระอุโบสถวัดไตรมิตรวิทยารามวรวิหารเขตสัมพันธวงศ์กรุงเทพมหานคร คณะสงฆ์วัดไตรมิตรวิทยารามวรวิหารโดยท่านเจ้าประคุณสมเด็จพระพุฒาจารย์เจ้าคณะใหญ่หนตะวันออกเจ้าอาวาสวัดไตรมิตรวิทยาราม,ท่านเจ้าประคุณสมเด็จพระมหารัชมงคลมุนีเจ้าคณะใหญ่หนกลางผู้ช่วยเจ้าอาวาสวัดไตรมิตรวิทยารามเป็นประธานฝ่ายสงฆ์ มีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมร่วมกับศาสตราจารย์พิเศษดร.สุรเกียรติ์เสถียรไทยรองประธานกรรมการที่ปรึกษาประธานกรรมการบริหารมูลนิธิอาสาเพื่อนพึ่ง(ภาฯ)ยามยากสภากาชาดไทย เป็นประธานฝ่ายฆราวาส พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมและคณะผู้บริหารกระทรวงดิจิทัลฯ เข้าร่วมพิธีเจริญพระพุทธมนต์นวัคคหายุสมธัมม์และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดา ได้อัญเชิญพระพุทธมนต์อันอุดมด้วยมงคลมาสาธยายเพื่อให้เกิดความสวัสดีมีชัยขอถวายเป็นพระราชกุศลและถวายพระพรชัยมงคลขออาราธนาคุณพระศรีรัตนตรัยพร้อมเทวานุภาพของพระสยามเทวาธิราชเจ้าขออานิสงส์แห่งพระราชกุศลที่ทรงบำเพ็ญอยู่เป็นนิจและบุญกุศลที่คณะสงฆ์พร้อมด้วยพสกนิกรชาวไทยได้บำเพ็ญถวายพระราชกุศลขอได้โปรดอภิบาลประทานพรแด่สมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาและเพื่อความสุขสวัสดีแด่พสกนิกรชาวไทยที่มาร่วมกันเจริญพระพุทธมนต์และเจริญจิตตภาวนา
___________________
วันศุกร์ที่ 23 ธันวาคม 2565
23/12/2565
กรมสรรพากรแนะขั้นตอนยื่นคำขอออกใบกำกับภาษีอิเล็กทรอนิกส์ (E-Tax) รับมาตรการช้อปดีมีคืน 2566
กรมสรรพากรแนะขั้นตอนยื่นคำขอออกใบกำกับภาษีอิเล็กทรอนิกส์ (E-Tax) รับมาตรการช้อปดีมีคืน 2566
วันที่ 23 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลได้ออกมาตรการ “ช้อปดีมีคืน” เพื่อมอบเป็นของขวัญปีใหม่ 2566 แก่ประชาชน ซึ่งเริ่มตั้งแต่วันที่ 1 ม.ค. 2566 ถึงวันที่ 15 ก.พ. 2566 โดยประชาชนที่เสียภาษีเงินได้บุคคลธรรมดา สามารถหักลดหย่อนค่าซื้อสินค้าหรือค่าบริการตามจำนวนที่จ่ายจริงแต่ไม่เกิน 40,000 บาท โดยใช้ใบกำกับภาษีแบบกระดาษหรืออิเล็กทรอนิกส์ตามเงื่อนไขในการลดหย่อนภาษีนั้น
กรมสรรพากร จึงแนะนำช่องทางสำหรับผู้ประกอบการจดทะเบียนภาษีมูลค่าเพิ่มหรือมีหน้าที่ออกใบ สามารถยื่นคำขอจัดทำใบกำกับภาษีอิเล็กทรอนิกส์และใบรับอิเล็กทรอนิกส์ (E-Tax ) เพื่อเข้าร่วมมาตรการช้อปดีมีคืน 2566 ดังนี้
1.ระบบ e-Tax Invoice & e-Receipt สำหรับผู้ประกอบการจดทะเบียนภาษีมูลค่าเพิ่ม
หรือมีหน้าที่ออกใบรับ มีใบรับรองอิเล็กทรอนิกส์ และมีระบบควบคุมภายในที่ดี โดยมีวิธีการสร้างส่งและเก็บรักษาข้อมูลที่เชื่อถือได้ ซึ่งระบบนี้เหมาะกับการออกใบกำกับภาษีจำนวนมากและเป็นระบบบัญชีขนาดใหญ่ โดยเป็นการจัดทำข้อมูลใบกำกับภาษี รวมถึงใบเพิ่มหนี้ ใบลดหนี้ และใบรับ ให้อยู่ในรูปข้อมูลอิเล็กทรอนิกส์ เช่น Microsoft Word, Microsoft Excel, PDF หรือ PDF/A-3 ที่ได้ลงลายมือชื่อดิจิทัล (Digital Signature) ส่งมอบแก่ผู้ซื้อสินค้าหรือผู้รับบริการ ส่วนการนำส่งข้อมูลให้กรมสรรพากรต้องจัดทำข้อมูลอิเล็กทรอนิกส์ให้อยู่ในรูปแบบ XML File ตามมาตรฐานเท่านั้น
สำหรับขั้นตอนการยื่นคำขอจัดทำใบกำกับภาษีอิเล็กทรอนิกส์และใบรับอิเล็กทรอนิกส์ระบบ e-Tax Invoice & e-Receipt มีดังนี้ 1.เข้าเว็บไซต์กรมสรรพากร (www.rd.go.th) เพื่อยื่นคำขอ 2.ดาวน์โหลดโปรแกรม Ultimate Sign & Viewer Free และติดตั้งลงเครื่องคอมพิวเตอร์ 3.เชื่อมต่ออุปกรณ์ Token หรือ HSM ที่จัดเก็บใบรับรองอิเล็กทรอนิกส์กับเครื่องคอมพิวเตอร์ 4.กรอกเลขประจำตัวผู้เสียภาษีอากรและตรวจสอบข้อมูล 5.ลงลายมือชื่อใน บ.อ.01 และข้อตกลง 6.ตรวจสอบอีเมล และสร้างบัญชีผู้ใช้งาน 7.ตรวจสอบรายชื่อผู้ได้รับอนุมัติ บ.อ.01 ได้ที่เว็บไซต์กรมสรรพากร
2.ระบบ e-Tax Invoice by Email สำหรับผู้ประกอบการที่จดทะเบียนภาษีมูลค่าเพิ่มขนาดเล็กที่มีรายได้ไม่เกิน 30 ล้านบาทต่อปี ซึ่งระบบนี้เหมาะกับการออกใบกำกับภาษีจำนวนน้อยและเป็นระบบบัญชีขนาดเล็กโดยเป็นการจัดทำข้อมูลใบกำกับภาษี ใบเพิ่มหนี้ ใบลดหนี้ และใบรับอิเล็กทรอนิกส์ทั้งหมดในรูปแบบ PDF/A-3 มีข้อมูล XML ตามรูปแบบที่กำหนด รับรองเอกสารโดยการประทับรับรองเวลา (Times tamp) จากสำนักงานพัฒนาธุรกรรมทางอิเล็กทรอนิกส์ (สพธอ.) และส่งมอบแก่ผู้ซื้อสินค้าหรือผู้รับบริการผ่าน e-mail ส่วนการนำส่งข้อมูลให้กรมสรรพากรจะเป็นไปโดยอัตโนมัติ
ส่วนขั้นตอนการยื่นคำขอจัดทำใบกำกับภาษีอิเล็กทรอนิกส์และใบรับอิเล็กทรอนิกส์ระบบ e-Tax Invoice by Email มีดังนี้ 1.เข้าเว็บไซต์กรมสรรพากร www.rd.go.th เพื่อยื่นคำขอ 2.กรอกเลขประจำตัวผู้เสียภาษีอากรและตรวจสอบข้อมูล พิมพ์เอกสาร ก.อ.01 เพื่อลงนาม 3.สแกน ก.อ.01 และเอกสารเกี่ยวข้องเพื่ออัปโหลดเอกสาร
4.กรมสรรพากรตรวจสอบความถูกต้องและจัดส่งเอกสารยืนยันทางไปรษณีย์ พร้อมรหัสยืนยัน (Activate Code) 5.ยืนยันตัวตนผ่านทางเว็บไซต์ และกำหนดรหัสผ่าน
ภายใน 15 วันทำการ 6.แจ้งอีเมลที่ประสงค์จะใช้ในการส่งใบกำกับภาษีและใบรับ 7.ตรวจสอบรายชื่อผู้ได้รับอนุมัติ ก.อ.01 ได้ที่เว็บไซต์กรมสรรพากธ
ทั้งนี้ ผู้ประกอบการสามารถดูรายละเอียดเพิ่มเติมได้ที่ https://etax.rd.go.th/ หรือสายด่วน โทร.1161
วันเสาร์ที่ 3 ธันวาคม 2565
นายกรัฐมนตรี ห่วงใยประชาชนเดินทางวันหยุดยาวตลอดเดือน ธ.ค. ขอให้เพิ่มความระมัดระวังการขับขี่ ตรวจสภาพรถ คนขับให้มีความพร้อม งดดื่มแอลกอฮอล์
นายกรัฐมนตรีห่วงใยประชาชนเดินทางวันหยุดยาวตลอดเดือน ธ.ค. ขอให้เพิ่มความระมัดระวังการขับขี่ ตรวจสภาพรถ คนขับให้มีความพร้อม งดดื่มแอลกอฮอล์ จัดคาร์ซีทสำหรับเด็ก กำชับหน่วยงานเกี่ยวข้องอำนวยความสะดวกดูแลความปลอดภัย
วันนี้(3ธ.ค.65)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่า พล.อ.ประยุทธ์จันทร์โอชานายกกรัฐมนตรีและรมว.กลาโหม ห่วงใยประชาชนที่คาดว่าจะมีการเดินทางมากตลอดเดือนธ.ค. 65เนื่องจากมีวันหยุดยาวหลายช่วงด้วยกัน ได้แก่ช่วงวันพ่อแห่งชาติ3-5ธ.ค. นี้ วันรัฐธรรมนูญ10-12ธ.ค.และในเทศกาลปีใหม่จึงกำชับให้หน่วยงานเกี่ยวข้องอาทิกระทรวงคมนาคมกระทรวงมหาดไทยสำนักงานตำรวจแห่งชาติอำนวยความสะดวกการเดินทางให้ประชาชนให้คำแนะนำตลอดจนกวดขันพฤติกรรมที่อาจเป็นสาเหตุของการเกิดอุบัติเหตุเช่นการเมาแล้วขับ
ในส่วนของประชาชนโดยเฉพาะผู้เดินทางทางถนนนั้นก็ขอให้เพิ่มความระมัดระวังเป็นพิเศษโดยตรวจสภาพรถให้อยู่ในสภาพพร้อมใช้งาน คนขับมีสภาพร่างกายที่พร้อมพักผ่อนเพียงพอไม่มีโรคประจำตัวที่มีความเสี่ยงที่จะเกิดอาการขึ้นในระหว่างขับขี่พาหนะเช่นหัวใจลมชักงดเครื่องดื่มแอลกอฮอล์ก่อนและในขณะขับขี่คาดเข็มขัดนิรภัยทั้งคนขับและผู้ร่วมเดินทางและหากมีเด็กร่วมเดินทางควรพิจารณาใช้ที่นั่งนิรภัยสำหรับเด็ก(Car seat) ผู้ใช้รถจักรยานยนต์สวมหมวกนิรภัยทั้งคนขับขี่และคนซ้อนท้ายขับรถด้วยความเร็วที่กำกฎหมายกำหนดเคารพกฎจราจรโดยหากพบเห็นผู้บาดเจ็บจากอุบัติเหตุให้โทรขอความช่วยเหลือจากทีมแพทย์กู้ชีพทันทีที่สายด่วน1669ทันที
น.ส.ไตรศุลีกล่าวว่านายกรัฐมนตรีกำชับทุกหน่วยงานดูแลความปลอดภัยการเดินทางของประชาชนเนื่องจากปัจจุบันอุบัติเหตุทางถนนยังคงเป็นสาเหตุสำคัญของการบาดเจ็บเสียชีวิตและทุพพลภาพของประชาชนโดยข้อมูลจากศูนย์ข้อมูลอุบัติเหตุกรมควบคุมโรคกระทรวงสาธารณสุขระบุว่าตั้งแต่วันที่1ม.ค. - 23พ.ย. 65ทั่วประเทศได้พบผู้บาดเจ็บและผู้เสียชีวิตจากอุบัติเหตุทางถนนรวม847,317รายแบ่งเป็นผู้บาดเจ็บ834,130ราย(ร้อยละ98.44)ผู้เสียชีวิต13,042ราย(ร้อยละ1.53)และทุพพลภาพ145ราย(ร้อยละ0.02)
ทั้งนี้ผู้ประสบเหตุส่วนใหญ่เป็นเพศชายกลุ่มอายุที่พบมากที่สุดคือ36-60ปีโดยพาหนะที่เกิดเหตุมากที่สุดได้แก่รถจักรยานยนต์รองลงมาคือรถยนต์จังหวัดที่มีรายงานจำนวนผู้บาดเจ็บและเสียชีวิตมากที่สุดได้แก่จังหวัดกรุงเทพมหานครรองลงมาคือชลบุรีและนครราชสีมาซึ่งจากสถิติย้อนหลังเมื่อปี2564พบว่าจะมีผู้บาดเจ็บและผู้เสียชีวิตสูงในช่วงเดือนมี.ค.ธ.ค.และม.ค.ซึ่งเป็นช่วงเดือนที่มีเทศกาลและวันหยุดยาว
—————-
วันเสาร์ที่ 3 ธันวาคม 2565
นายกฯ กล่าวปราศรัยเนื่องในวันคนพิการสากล ประจำปี 2565 ส่งความระลึกถึงและความปรารถนาดีมายังพี่น้องคนพิการทุกคน
นายกฯ กล่าวปราศรัยเนื่องในวันคนพิการสากล ประจำปี 2565 ส่งความระลึกถึงและความปรารถนาดีมายังพี่น้องคนพิการทุกคน ย้ำรัฐบาลให้ความสำคัญในการสร้างโอกาส และความเสมอภาคทางสังคมแก่ประชาชนทุกกลุ่ม
นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าวันนี้(3ธันวาคม2565)เวลา09.05น.พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวปราศรัยเนื่องในโอกาส“วันคนพิการสากล”ประจำปี2565 ผ่านบันทึกวีดิทัศน์เผยแพร่ผ่านทางสถานีวิทยุโทรทัศน์แห่งประเทศไทยซึ่งองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากล
โอกาสนี้นายกรัฐมนตรีกล่าวเนื่องในโอกาส“วันคนพิการสากล”ว่าในนามของรัฐบาลขอส่งความระลึกถึงและความปรารถนาดีมายังพี่น้องคนพิการทุกคนซึ่งองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากลและเชิญชวนประเทศสมาชิกร่วมกันจัดกิจกรรมต่างๆเพื่อส่งเสริมความเข้าใจเกี่ยวกับคนพิการและเปิดโอกาสให้มีส่วนร่วมในสังคมอย่างเป็นธรรมและเสมอภาคกับคนทั่วไปโดยในปี2565นี้องค์การสหประชาชาติได้กำหนดประเด็นหลักคือ“การปฏิรูปสู่การพัฒนาเพื่อคนทั้งมวล:พลังนวัตกรรมสู่โลกที่เข้าถึงได้และเป็นธรรม”
นายกรัฐมนตรีย้ำว่ารัฐบาลได้ให้ความสำคัญในการสร้างโอกาสและความเสมอภาคทางสังคมแก่ประชาชนทุกกลุ่มรวมทั้งกลุ่มคนพิการเพื่อยกระดับคุณภาพชีวิตลดความเหลื่อมล้ำให้สามารถดำรงชีวิตในสังคมได้อย่างมีศักดิ์ศรีและเป็นพลังในการขับเคลื่อนการพัฒนาประเทศโดยรัฐบาลได้ยกระดับโครงสร้างพื้นฐานต่างๆพร้อมทั้งการพัฒนาบริการภาครัฐไปสู่การเป็นรัฐบาลดิจิทัลเพื่อให้สามารถเข้าถึงสวัสดิการและใช้ประโยชน์จากบริการของภาครัฐได้สะดวกมากยิ่งขึ้นพร้อมทั้งส่งเสริมการจ้างงานคนพิการซึ่งในปีงบประมาณที่ผ่านมาสามาถสร้างรายได้ให้คนพิการรวมกว่า170ล้านบาทตลอดจนการส่งเสริมให้ผู้พิการมีทักษะและศักยภาพทางด้านเทคโนโลยีดิจิทัลเพื่อใช้ในการประกอบอาชีพและเป็นเครื่องมือสำคัญในการลดช่องว่างความเหลื่อมล้ำทั้งทางด้านเศรษฐกิจและสังคม
พร้อมกันนี้นายกรัฐมนตรีให้กำลังใจผู้พิการทุกคนและขออาราธนาคุณพระศรีรัตนตรัยและสิ่งศักดิ์สิทธิ์ อีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ทุกคนและครอบครัวตลอดจนเจ้าหน้าที่หน่วยงานองค์การที่เกี่ยวข้องกับการพัฒนาคุณภาพชีวิตคนพิการประสบแต่ความสุขความเจริญมีสุขภาพกายสุขภาพใจที่แข็งแรงและสัมฤทธิผลในสิ่งอันพึงปรารถนาโดยทั่วกัน
_________
วันเสาร์ที่ 3 ธันวาคม 2565
เดือนสุดท้าย! ใช้สิทธิปีต่อปีประกันสังคมทำฟันฟรี900 บาท ผู้ประกันตนไม่ต้องสำรองจ่าย
เดือนสุดท้าย! ใช้สิทธิปีต่อปีประกันสังคมทำฟันฟรี900 บาท ผู้ประกันตนไม่ต้องสำรองจ่าย
วันนี้(3ธ.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าตามนโยบายรัฐบาลที่ให้ความสำคัญต่อการดูแลสุขภาพคนทำงานทางสำนักงานประกันสังคมได้ให้การดูแลผู้ประกันตนมาตรา33และมาตรา39ใช้สิทธิทำฟันฟรี900บาทซึ่งเป็นสิทธิปีต่อปีโดยไม่ต้องสำรองจ่ายโดยสามารถใช้บริการทันตกรรมเกี่ยวกับการถอนฟัน/อุดฟัน/ขูดหินปูน/ผ่าฟันคุดในสถานพยาบาลที่มีสติกเกอร์“สถานพยาบาลแห่งนี้ให้บริการผู้ประกันตนกรณีทำฟัน”ซึ่งสิทธิของปีนี้ใช้ได้ถึงสิ้นเดือนธันวาคม2565
สำหรับการใช้สิทธิประกันสังคมรับบริการทันตกรรมมีดังนี้
1.ถอนฟันอุดฟันขุดหินปูนและผ่าฟันคุดสามารถใช้สิทธิได้ในไม่เกิน900บาท/ปี
2.ใส่ฟันปลอมชนิดถอดได้บางส่วนจำนวน1-5ซี่เบิกได้เท่าที่จ่ายจริงในวงเงินไม่เกิน1,300บาทหากจำนวนมากกว่า5ซี่เบิกได้เท่าที่จ่ายจริงในวงเงินไม่เกิน1,500บาท
3.ใส่ฟันปลอมชนิดถอดได้ทั้งปาก1)ฟันปลอมชนิดถอดได้ทั้งปากบนหรือล่างเบิกได้เท่าที่จ่ายจริงในวงเงินไม่เกิน2,400บาท(ภายในระยะเวลา5ปีนับตั้งแต่วันที่ใส่ฟันเทียม) 2)ฟันปลอมชนิดถอดได้ทั้งปากบนและล่างเบิกได้เท่าที่จ่ายจริงในวงเงินไม่เกิน4,400บาท(ภายในระยะเวลา5ปีนับตั้งแต่วันที่ใส่ฟันเทียม)
“จึงขอย้ำให้ผู้ประกันตนตามมาตรา33และมาตรา39ทราบเงื่อนไขระยะเวลาการใช้สิทธิการทำทันตกรรมที่เป็นแบบปีต่อปีทั้งนี้ผู้ประกันตนจะได้รับสิทธิเมื่อจ่ายเงินสมทบมาแล้วไม่น้อยกว่า3เดือนภายในระยะเวลา15เดือนก่อนวันรับบริการทางการแพทย์ สอบถามเพิ่มเติมสายด่วนประกันสังคมโทร.1506ตลอด24ชั่วโมง”นางสาวรัชดากล่าว
————-
วันเสาร์ที่ 3 ธันวาคม 2565
"ทิพานัน" ชูโครงการปันแสง โคกอิโด่ยวัลเลย์ เป็นจุดเช็กอินใหม่ ต้นแบบพลังงานทดแทนเพื่อการเกษตร
"ทิพานัน" ชูโครงการปันแสง โคกอิโด่ยวัลเลย์ เป็นจุดเช็กอินใหม่ ต้นแบบพลังงานทดแทนเพื่อการเกษตร นวัตกรรมผักหวานป่าแก้จนพืชหมุนเวียน สร้างงาน สร้างรายได้ชุมชน ก้าวสู่BCG
วันนี้(3ธ.ค.65)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าจากวิกฤติพลังงานโลกและผลกระทบจากการแพร่ระบาดของเชื้อไวรัสโควิด-19ส่งผลกระทบต่อราคาพลังงานให้เพิ่มสูงขึ้นรัฐบาลพล.อ.ประยุทธ์จันทร์โอชามีนโยบายสำคัญของรัฐบาลซึ่งมุ่งเน้นที่จะทำน้อยให้ได้มากพร้อมขอให้มีการขยายการดำเนินการเรื่องพลังงานทดแทนให้มากยิ่งขึ้นตามศักยภาพที่มีอยู่ควบคู่กับการดำเนินการที่เป็นมิตรต่อสิ่งแวดล้อม
น.ส.ทิพานันกล่าวว่าทั้งนี้โครงการปันแสงที่“โคกอีโด่ยวัลเล่ย์”โรงเรียนศรีแสงธรรมศูนย์การเรียนรู้ต้นแบบโคกหนองนาณวัดป่าศรีแสงธรรมอำเภอโขงเจียมจังหวัดอุบลราชธานีขณะนี้ได้กลายเป็นจุดเช็กอินในพื้นที่รองรับนักท่องเที่ยวคณะบุคคลจากองค์กรต่างๆทั้งภาครัฐภาคเอกชนและประชาสังคมเพื่อการเรียนรู้นวัตกรรมด้านพลังงานทดแทนโดยพระปัญญาวชิรโมลีโดยน้อมนำหลักปรัชญาเศรษฐกิจพอเพียงต่อยอดพัฒนานวัตกรรมผลิตไฟฟ้าจากโซลาร์เซลล์เพื่อการเกษตรโดยนำไปต่อยอดเป็นสิ่งประดิษฐ์ที่ใช้ในการเกษตรเช่นเครื่องสูบน้ำพลังงานแสงอาทิตย์รถเข็นนอนนาพลังงานแสงอาทิตย์และพัฒนาเป็นอาชีพรับติดตั้งแผงโซลาร์เซลล์ในนาม“ช่างขอข้าว”เพื่อนำรายได้กลับมาใช้ในกิจกรรมต่างๆของโรงเรียนซึ่งเป็นต้นแบบการใช้พลังงานทดแทนแก้ไขปัญหาการขาดแคลนพลังงานและทำให้เกิดประโยชน์กับชุมชนได้อย่างแท้จริง
รองโฆษกประจำสำนักนายกรัฐมนตรีกล่าวว่าทั้งนี้ยังเชื่อมโยงพื้นที่การเกษตรที่เน้นการออกแบบโดยอาศัยทรัพยากรธรรมชาติและการออกแบบเพื่อการฟื้นฟูและแนวชนิดพืชผสมผสานเช่นปลูกผักหวานกล้วยมะละกอมะเขือพริกพืชผักคลุมดินพืชหัวไม้เลื้อยและถั่วฝักยาวโดยเฉพาะโพนผักหวานป่าแก้ปัญหาความยากจนมีการออกแบบระบบการให้น้ำจากที่สูงไหลลงที่ต่ำการกักความชื้นไว้ในขอนไม้ใต้โพนที่จะย่อยสลายกลายเป็นปุ๋ยไปเรื่อยๆซึ่งสอดคล้องกับหลักเศรษฐกิจBCGนอกจากนี้
จ้งหวัดอุบลราชธานียังเป็นพื้นที่ขับเคลื่อนกิจกรรมวันดินโลกของกระทรวงมหาดไทยจัดกิจกรรมวันดินโลกปี2565 "World Soil Day" 5ธันวาคมเพื่อถวายเป็นพระราชกุศลพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรทรงมีพรมหากรุณาธิคุณแก่ปวงชนชาวไทยในการพระราชทานแนวพระราชดำริด้านการจัดการทรัพยากรดินเพื่อการเกษตรต่างๆ
"พล.อ.ประยุทธ์ได้เคยลงพื้นที่และชื่นชมแหล่งเรียนรู้พลังงานทดแทน“โคกอีโด่ยวัลเล่ย์”จ.อุบลราชธานีอีกทั้งยังให้การสนับสนุนผลักดันให้มีการปรับปรุงผิวถนนเข้าโครงการถนนลาดยางตั้งแต่ถนนใหญ่ถึงตำบลห้วยยางระยะทาง7.18กิโลเมตรเข้าไปยังโครงการเสร็จเรียบร้อยเพื่ออำนวยความสะดวกให้กับพี่น้องประชาชนในการเข้าถึงแหล่งเรียนรู้ได้สะดวกมากยิ่งขึ้นที่สำคัญยังสอดรับเป้าหมายกรุงเทพฯที่ไทยเป็นผู้นำในการนำเสนอแนวคิดการพัฒนาเศรษฐกิจBCGบนเวทีเอเปค2022จึงสร้างความตระหนักให้กับทุกภาคส่วนซึ่งสามารถต่อยอดสร้างโอกาสในการแข่งขันและการท่องเที่ยวสร้างงานและสร้างรายได้ให้กับชุมชน"น.ส.ทิพานันกล่าว
________
วันเสาร์ที่ 3 ธันวาคม 2565
รมว.เฮ้ง เร่งบริษัทจัดหางาน สมัครสมาชิกกองทุนฯให้คนหางานต่างประเทศ  หวังได้รับความคุ้มครองและสิทธิประโยชน์ ใช้งานสะดวกผ่าน e-Service
กระทรวงแรงงาน โดยกรมการจัดหางาน เชิญ 132 บริษัทจัดหางาน อบรมใช้งาน e-Service เตรียมพร้อมก่อนเปิดให้บริการสมัครสมาชิกกองทุนช่วยเหลือคนหางานฯ ผ่านระบบอิเล็กทรอนิกส์ กรณีบริษัทจัดหางานจัดส่ง ตั้งแต่วันที่ 3 ธันวาคม 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงานเตรียมเปิดให้บริการยื่นคำขอสมัครและชำระเงินค่าสมาชิกกองทุนเพื่อช่วยเหลือคนหางานไปทำงานในต่างประเทศ ผ่านระบบอิเล็กทรอนิกส์การบริหารแรงงานไทยไปต่างประเทศ กรณีบริษัทจัดหางานจัดส่ง ในวันที่ 3 ธันวาคม 2565 โดยบริษัทจัดหางานสามารถดำเนินการสมัครสมาชิกกองทุนฯ ให้คนหางานที่จะเดินทางไปทำงานต่างประเทศ ผ่านระบบอิเล็กทรอนิกส์การบริหารแรงงานไทยไปต่างประเทศ (Overseas Employment E-Service) ที่เว็บไซต์ toea.doe.go.th ชำระเงินผ่าน Mobile Banking หรือผ่านเคาน์เตอร์ ธนาคารกรุงไทย จำกัด (มหาชน) ตรวจสอบใบเสร็จรับเงิน และตรวจสอบบัตรสมาชิกกองทุนฯ ผ่านเว็บไซต์ หรือ Application "Smart TOEA " ทางโทรศัพท์มือถือของสมาชิกกองทุนฯ โดยไม่ต้องเดินทางมาดำเนินการ ณ สำนักงานอีกต่อไป
“กระทรวงแรงงานให้ความสำคัญกับการยกระดับการให้บริการภาครัฐสู่การเป็นรัฐบาลดิจิทัล โดยได้พัฒนา
ระบบอิเล็กทรอนิกส์การบริหารแรงงานไทยไปต่างประเทศ ระยะที่ 4 (e-Service) ตอบสนองนโยบายรัฐบาล ภายใต้การนำของพล.อ. ประยุทธ์ จันทร์โอชา นายกรัฐมนตรี เพื่อให้ประชาชนได้รับความสะดวก รวดเร็ว ประหยัดเวลาและค่าใช้จ่าย รวมทั้งสามารถใช้บริการได้ทุกที่ ทุกเวลา”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า เมื่อวันที่ 29 พฤศจิกายน 2565 กรมการจัดหางาน โดยนายโอวาท ทองบ่อมะกรูด ผู้อำนวยการกองบริหารแรงงานไทยไปต่างประเทศ ได้เชิญบริษัทจัดหางานเพื่อไปทำงานต่างประเทศ มาประชุมรับฟังแนวทางการให้บริการยื่นคำขอสมัครและชำระเงินค่าสมาชิกกองทุนฯ ทางระบบอิเล็กทรอนิกส์ฯ โดยมีบริษัทจัดหางาน รวม 132 บริษัท ร่วมรับฟัง ณ ห้องประชุมกองบริหารแรงงานไทยไปต่างประเทศ ชั้น 10 อาคารสำนักงานประกันสังคมกรุงเทพมหานคร พื้นที่ 3 และผ่านระบบ Video Conference เพื่อเรียนรู้การใช้งานระบบที่จะเปิดในวันที่ 3 ธันวาคม 2565 ซึ่งจะทำให้คนหางานสามารถยื่นคำขอส่งเงินเข้ากองทุนฯ ผ่านระบบ e-Service โดยไม่ต้องเดินทางไปสำนักงาน และยังสามารถเลือกชำระเงินได้ 3 ช่องทาง ได้แก่ Mobile Banking , เคาน์เตอร์ธนาคารกรุงไทย จำกัด และชำระเงินสด ณ สำนักงาน ที่ยื่นคำขอส่งเงินเข้ากองทุน โดยเร็วๆนี้จะเพิ่มความสะดวกให้ชำระเงินผ่านเคาน์เตอร์เซอร์วิส 7- Eleven อีกช่องทางหนึ่ง
“สำหรับผู้ที่ประสงค์จะเดินทางไปทำงานในต่างประเทศ หากเป็นสมาชิกกองทุนฯ เมื่อเกิดเหตุไม่คาดคิด หรือเกิดสถานการณ์ฉุกเฉิน ในขณะที่เป็นสมาชิกกองทุนฯ จะได้รับความคุ้มครอง และสิทธิประโยชน์ที่กฎหมายกำหนด อาทิ กรณีถูกทอดทิ้งในต่างประเทศ กรณีประสบอันตรายก่อนไปทำงานหรือขณะทำงานในต่างประเทศ กรณีถูกเลิกจ้างจากสาเหตุประสบอันตราย กรณีประสบอันตรายจนพิการ กรณีถูกส่งกลับเนื่องจากเป็นโรคต้องห้าม และกรณีประสบปัญหาจากภัยสงคราม ภัยธรรมชาติ หรือโรคระบาด โดยผู้ที่ประสงค์จะเดินทางไปทำงานในต่างประเทศและต้องการสมัครสมาชิกกองทุน สามารถสอบถามข้อมูลเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 - 10 หรือกองทุนเพื่อช่วยเหลือคนหางานไปทำงานในต่างประเทศ หมายเลขโทรศัพท์ 02 245 6710 -11 ในวันและเวลาราชการ หรือ สายด่วนกระทรวงแรงงาน โทร.1506 กด 2 กรมการจัดหางาน”อธิบดีกรมการจัดหางานกล่าว
วันเสาร์ที่ 3 ธันวาคม 2565
โฆษกรัฐบาลเผย นายกฯยินดี ประเทศไทยได้รับการจัดอันดับ 28 Best Countries และ อันดับ 19 Best Countries for a Comfortable Retirement ประเทศที่ดีน่าอาศัยอยู่หลังเกษียณ
โฆษกรัฐบาลเผย นายกฯยินดี ประเทศไทยได้รับการจัดอันดับ 28 Best Countries และ อันดับ 19 Best Countries for a Comfortable Retirement ประเทศที่ดีน่าอาศัยอยู่หลังเกษียณ ซึ่งถือเป็นที่ 1 ในอาเซียน
วันนี้(3ธ.ค.65) นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีที่ได้ทราบว่าU.S. News & World Reportสื่อสหรัฐฯที่เผยแพร่ข่าวคําแนะนําถึงผู้บริโภคการจัดอันดับและการวิเคราะห์ได้จัดให้ไทยเป็นอันดับที่28ของประเทศที่ดีที่สุดในโลก(Best Countries)โดยการจัดอันดับจากการสำรวจข้อมูลจากผู้คนทั่วโลกกว่า17,000คนพิจารณาจากคะแนนรวมจากปัจจัยต่างๆอาทิอิทธิพลทางวัฒนธรรมมรดกทางวัฒนธรรมประสบการณ์ที่น่าตื่นเต้นการดำเนินธุรกิจความคล่องแคล่วอำนาจในการต่อรองรวมถึงคุณภาพชีวิตและสังคม(https://www.usnews.com/news/best-countries/thailand)
ส่วนประเภทประเทศที่น่าพำนักอยู่ภายหลังเกษียณ(Best Countries for a Comfortable Retirement)ไทยได้รับการจัดอยู่ในลำดับที่19ของโลกประจำปี2022 (พ.ศ. 2565)และถือเป็นอันดับ1ของอาเซียนซึ่งเป็นการปรับขึ้นมา1อันดับจากปีที่แล้วทั้งนี้พิจารณาจากปัจจัยต่างๆอาทิคุณภาพชีวิตอัตราภาษีความเป็นมิตรสภาพภูมิอากาศการเคารพสิทธิในทรัพย์สินระบบสาธารณสุขที่ได้รับการพัฒนาอย่างดีและการมีค่าครองชีพที่ถูก(https://www.usnews.com/news/best-countries/best-countries-to-retire)
"นายกรัฐมนตรีเน้นย้ำเสมอว่าประเทศไทยมีทรัพยากรอุดมสมบูรณ์มีภูมิประเทศที่ได้เปรียบอากาศดีผู้คนเป็นมิตรเอื้อต่อการอยู่อาศัยอีกทั้งยังมีศักยภาพทางเศรษฐกิจที่เอื้อต่อการค้าและการลงทุนนอกจากนั้นยังเป็นสถานที่ยอดนิยมสำหรับต่างชาติทั้งการย้ายมาพำนักอาศัยและด้านการท่องเที่ยวเป็นที่สนใจมีชื่อเสียงโดดเด่นซึ่งที่ผ่านมารัฐบาลได้ดำเนินการตามนโยบายเพื่อพัฒนาประเทศพัฒนาคุณภาพชีวิตให้กับประชาชนซึ่งนายกรัฐมนตรีขอบคุณทุกฝ่ายที่เกี่ยวข้องที่ทำให้ประเทศไทยได้รับความสนใจจากทั่วโลกอย่างต่อเนื่อง"นายอนุชาฯกล่าว
—————
วันเสาร์ที่ 3 ธันวาคม 2565
องค์การเภสัชฯเจ๋ง พัฒนายาต้านไวรัสสูตรใหม่ สำหรับผู้ติดเชื้อเอชไอวีร่วมกับไวรัสตับอักเสบซี เพื่อการเข้าถึงยาอย่างเท่าเทียม
องค์การเภสัชฯเจ๋ง พัฒนายาต้านไวรัสสูตรใหม่ สำหรับผู้ติดเชื้อเอชไอวีร่วมกับไวรัสตับอักเสบซี เพื่อการเข้าถึงยาอย่างเท่าเทียม เข้าระบบบัตรทองและประกันสังคมแล้ว
วันนี้(3ธ.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงความก้าวหน้าในการวิจัยและการพัฒนายาซึ่งรัฐบาลให้การสนับสนุนอย่างต่อเนื่องและนักวิจัยไทยประสบความสำเร็จในการพัฒนายารักษาโรคมีผลงานเป็นที่ประจักษ์ซึ่งนายกรัฐมนตรีมีความภาคภูมิใจเป็นอย่างมากถือเป็นอีกหนึ่งการยืนยันถึงศักยภาพทางด้านสาธารณสุขของประเทศ
รองโฆษกฯกล่าวต่อว่าองค์การเภสัชกรรมซึ่งเป็นองค์กรหลักในการพัฒนาวิจัยยาและได้ให้ความสำคัญกับการพัฒนาวิจัยยาต้านไวรัสเอชไอวีเพื่อผู้ติดเชื้อเอดส์มาอย่างต่อเนื่องล่าสุดได้พัฒนายาต้านไวรัสสูตรผสมชื่อยาเม็ดจีพีโอเฮบ-ซี(GPO-Hep C)สำหรับผู้ติดเชื้อเอดส์ร่วมกับไวรัสตับอักเสบซีเป็นการเพิ่มประสิทธิภาพการรักษาและให้ผู้ป่วยเข้าถึงยาได้อย่างเท่าเทียมเนื่องจากที่ผ่านมามีผู้ติดเชื้อเอชไอวีร่วมกับไวรัสตับอักเสบซีจำนวนมากที่ไม่สามารถเข้าถึงการรักษาด้วยยาได้เพราะยาต้องนำเข้าจากต่างประเทศและมีราคาสูง
ยาจีพีโอเฮบ-ซี(GPO-Hep C)นี้เป็นยาสูตรผสมระหว่างยาเม็ดโซฟอสบูเวียร์(Sofosbuvir tablets)ขนาด400มิลลิกรัมและยาเม็ดเวลพาทาสเวียร์(Velpatasvir tablets)ขนาด100มิลลิกรัม ที่เป็นPangenotypic Direct-acting antiviral agents (DAAs)สามารถใช้รักษาโรคติดเชื้อไวรัสตับอักเสบซีได้ทุกสายพันธ์เพิ่มความสะดวกในการรับประทานยาของผู้ป่วยส่งผลให้ประสิทธิภาพการรักษาดีขึ้นและลดปัญหาการดื้อยาโดยลดจำนวนเม็ดยาที่ต้องรับประทานยาสูตรเดิมจากวันละ2เม็ด1ครั้งเหลือวันละ1เม็ดวันละ1ครั้ง
ทั้งนี้ยาสูตรผสมสำหรับต้านไวรัสตับอักเสบซีได้นำไปใช้ในการรักษาผู้ติดเชื้อและผู้ป่วยในระบบหลักประกันสุขภาพแห่งชาติและระบบประกันสังคมแล้วสามารถใช้บริการในโรงพยาบาลตามสิทธิการรักษาได้โดยไม่เสียค่าใช้จ่าย
________
วันเสาร์ที่ 3 ธันวาคม 2565
รัฐมนตรีว่าการกระทรวงยุติธรรม เร่งทุกหน่วยงาน ยธ. เตรียมรับ กม. JSOC ที่จะบังคับใช้ 23 ม.ค. ประสานหน่วยงานต่างๆ-ทดสอบระบบให้เรียบร้อย
รัฐมนตรีว่าการกระทรวงยุติธรรม เร่งทุกหน่วยงาน ยธ. เตรียมรับ กม. JSOC ที่จะบังคับใช้ 23 ม.ค. ประสานหน่วยงานต่างๆ-ทดสอบระบบให้เรียบร้อย ก่อนมีนักโทษในข่าย 117 คนพ้นคุก พร้อมเร่งประชาสัมพันธ์สร้างการรับรู้ ทำคู่มือให้เจ้าหน้าที่
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเตรียมความพร้อมรองรับ พ.ร.บ. มาตรการป้องกันการกระทำผิดซ้ำในความผิดเกี่ยวกับเพศหรือที่ใช้ความรุนแรง ที่จะมีผลบังคับใช้ ในวันที่ 23 ม.ค. 2566 ว่า ตนได้เร่งให้เจ้าหน้าที่ในกระทรวงได้เตรียมความพร้อมอย่างเร็วที่สุด โดยเฉพาะในส่วนที่เกี่ยวข้องกับเรื่องนี้โดยตรง คือ กรมคุมประพฤติและกรมราชทัณฑ์ โดยขณะนี้ได้มีการประชุมคณะทำงานร่างกฎหมายลำดับรอง ทั้งร่างกฎกระทรวงกำหนดการแก้ไขฟื้นฟูผู้กระทำความผิด ร่างระเบียบกรม รวมถึงการจัดทำคู่มือแนวทางในการทำงาน และการอบรมหลักสูตรต่างๆ ให้กับเจ้าหน้าที่ นอกจากนี้ยังต้องมีการประสานหน่วยงานอื่นๆที่เกี่ยวข้องทั้งในกระทรวงยุติธรรมและกระทรวงอื่นๆด้วย โดยขณะนี้กระทรวงได้ร่างบันทึกข้อตกลงความร่วมมือการบูรณาการความร่วมมือเพื่อป้องกันการกระทำผิดซ้ำฯ ซึ่งจะร่วมกันระหว่าง ศาล สำนักงานอัยการ กระทรวงมหาดไทย กระทรวงสาธารณสุข สำนักงานตำรวจแห่งชาติและกระทรวงยุติธรรม
นายสมศักดิ์ กล่าวว่า ในส่วนของผู้ต้องขังที่เข้าข่าย พ.ร.บ. JSOC นั้น ปัจจุบันถูกคุมขังอยู่ 17,807 คน แบ่งเป็นความผิดเกี่ยวกับเพศ 5,683 คน ความผิดเกี่ยวกับชีวิตและร่างกาย 12,068 คน และ ความผิดต่อเสรีภาพ 56 คน โดยจะมีผู้ที่พ้นโทษได้รับการปล่อยตัวระหว่างวันที่ 23 ม.ค.- 28 ก.พ. 2566 จำนวน 117 ราย ซึ่งในส่วนนี้จะต้องประสานกับศาลและสำนักอัยการในพื้นที่ให้เรียบร้อยก่อน เผื่อกรณีที่ศาลจะมีคำสั่งคุมขังภายหลังพ้นโทษหรือคุมขังฉุกเฉิน รวมถึงการให้เจ้าหน้าที่ในพื้นที่และอาสาสมัครคุมประพฤติเฝ้าระวัง โดยขณะนี้กรมราชทัณฑ์ได้มีการกำหนดสถานที่คุมขังหลังพ้นโทษออกมาแล้ว โดยจะเริ่มนำร่องที่ เรือนจำกลางคลองเปรม จากนั้นจะขยายไปยังทุกภูมิภาคทั่วประเทศ คือ เรือนจำกลางพิษณุโลก เรือนจำกลางคลองไผ่ จ.นครราชสีมา เรือนจำกลางเขาบิน จ.ราชบุรี เรือนจำกลางระยอง และเรือนจำกลางนครศรีธรรมราช
"การทำกฎหมายรองและกฎกระทรวงต่างๆ ต้องทำให้ทันกรอบเวลา 90 วัน ทุกกรมต้องทำให้ทัน อย่าให้ขาดตกบกพร่อง และขอให้หน่วยงานที่เกี่ยวข้องจำลองการทำงานขึ้นมา เพื่อทดสอบระบบต่างๆให้สมบูรณ์ ทำให้เคยชินกับองค์ความรู้ใหม่ นอกจากนี้เราต้องเร่งสร้างการรับรู้ ประชาสัมพันธ์ตัวกฎหมายให้ทั้งเจ้าหน้าที่และประชาชนได้รับทราบ ทั้งการจัดกิจกรรมเพื่อสร้างการรับรู้ การลงพื้นที่ในเชิงรุกและประชาสัมพันธ์ผ่านสื่อต่างๆ เพื่อให้กฎหมายมีประสิทธิภาพและช่วยเหลือสังคมให้ได้มากที่สุด"นายสมศักดิ์ กล่าว
วันเสาร์ที่ 3 ธันวาคม 2565
คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันคนพิการสากล ประจำปี 2565
คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันคนพิการสากล ประจำปี 2565
พี่น้องคนพิการที่รักทุกท่าน
เนื่องในโอกาส“วันคนพิการสากล”ที่บรรจบครบรอบอีกวาระหนึ่งผมในนามของรัฐบาลขอส่งความระลึกถึงและความปรารถนาดีมายังพี่น้องคนพิการทุกท่านองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากลและเชิญชวนประเทศสมาชิกร่วมกันจัดกิจกรรมต่างๆเพื่อส่งเสริมความเข้าใจเกี่ยวกับคนพิการและเปิดโอกาสให้มีส่วนร่วมในสังคมอย่างเป็นธรรมและเสมอภาคกับคนทั่วไปโดยในปี2565นี้องค์การสหประชาชาติได้กำหนดประเด็นหลักคือ“การปฏิรูปสู่การพัฒนาเพื่อคนทั้งมวล:พลังนวัตกรรมสู่โลกที่เข้าถึงได้และเป็นธรรม”
ที่ผ่านมารัฐบาลได้ให้ความสำคัญในการสร้างโอกาสและความเสมอภาคทางสังคมแก่ประชาชนทุกกลุ่มรวมทั้งกลุ่มคนพิการเพื่อยกระดับคุณภาพชีวิตลดความเหลื่อมล้ำให้สามารถดำรงชีวิตในสังคมได้อย่างมีศักดิ์ศรีและเป็นพลังในการขับเคลื่อนการพัฒนาประเทศโดยรัฐบาลได้ยกระดับโครงสร้างพื้นฐานต่างๆพร้อมทั้งการพัฒนาบริการภาครัฐไปสู่การเป็นรัฐบาลดิจิทัลเพื่อให้สามารถเข้าถึงสวัสดิการและใช้ประโยชน์จากบริการของภาครัฐได้สะดวกมากยิ่งขึ้นพร้อมทั้งส่งเสริมการจ้างงานคนพิการซึ่งในปีงบประมาณที่ผ่านมาสามาถสร้างรายได้ให้คนพิการรวมกว่า170ล้านบาทตลอดจนการส่งเสริมให้ผู้พิการมีทักษะและศักยภาพทางด้านเทคโนโลยีดิจิทัลเพื่อใช้ในการประกอบอาชีพและเป็นเครื่องมือสำคัญในการลดช่องว่างความเหลื่อมล้ำทั้งทางด้านเศรษฐกิจและสังคม
ผมขอเป็นกำลังใจให้ทุกท่านและขออาราธนาคุณพระศรีรัตนตรัยและสิ่งศักดิ์สิทธิ์ที่ท่านเคารพนับถืออีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ท่านและครอบครัวตลอดจนเจ้าหน้าที่หน่วยงานองค์การที่เกี่ยวข้องกับการพัฒนาคุณภาพชีวิตคนพิการประสบแต่ความสุขความเจริญมีสุขภาพกายสุขภาพใจที่แข็งแรงและสัมฤทธิผลในสิ่งอันพึงปรารถนาโดยทั่วกัน
-----------------
วันพฤหัสบดีที่ 22 ธันวาคม 2565
คกก.สุขภาพจิตแห่งชาติ ไฟเขียว ระบบดูแลผู้ป่วย SMI-V แบบบูรณาการ และสิทธิประโยชน์ด้านสุขภาพจิตวัยแรงงาน
คณะกรรมการสุขภาพจิตแห่งชาติ เห็นชอบให้ใช้ระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรงแบบบูรณาการ หรือ SMI-V Care ครอบคลุมการค้นหา-ส่งต่อ-ดูแลต่อเนื่อง พร้อมรายงานผลทุก 6 เดือน
คณะกรรมการสุขภาพจิตแห่งชาติ เห็นชอบให้ใช้ระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรงแบบบูรณาการ หรือ SMI-V Care ครอบคลุมการค้นหา-ส่งต่อ-ดูแลต่อเนื่อง พร้อมรายงานผลทุก 6 เดือน เพื่อความปลอดภัยของสังคมบนพื้นฐานการเคารพข้อมูลส่วนบุคคลและสิทธิผู้ป่วย อีกทั้งเห็นชอบ 2 มาตรการขับเคลื่อนงานสุขภาพจิตในสถานประกอบการ เพื่อสุขภาพจิตที่ดีของวัยแรงงาน
วันนี้ (22 ธันวาคม 2565) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ที่ปรึกษารองนายกรัฐมนตรี (นายอนุทิน ชาญวีรกูล) ได้รับมอบหมายจากรองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 4/2565 โดยมี แพทญ์หญิงอัมพร เบญจพลพิทักษ์ อธิบดีกรมสุขภาพจิต พร้อมด้วยผู้ทรงคุณวุฒิ และคณะกรรมการจากหน่วยงานต่าง ๆ ที่เกี่ยวข้อง เข้าร่วมประชุมทั้งรูปแบบออนไซต์และออนไลน์
นพ.เกียรติภูมิ กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้ให้ความสำคัญกับนโยบายการดูแลส่งเสริมสุขภาพจิตของคนไทย ตลอดจนการพัฒนาระบบบริการสุขภาพจิตและยาเสพติด ป้องกันการเกิดพฤติกรรมรุนแรงในสังคม โดยการประชุมวันนี้ได้พิจารณาและเห็นชอบ 2 เรื่องสำคัญ ได้แก่ แนวทางการดำเนินงานระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรง (SMI-V) ซึ่งพบว่า ผู้ก่อความรุนแรงประมาณ 3% เท่านั้น ที่ได้รับการวินิจฉัยว่าเป็นโรคจิตเวช โดยระบบนี้จะครอบคลุมการค้นหา การส่งต่อ และการดูแลต่อเนื่องในชุมชนแบบไร้รอยต่อ ผู้ป่วยที่อยู่ในชุมชนแต่ไม่เคยได้รับการวินิจฉัย จะถูกค้นหาด้วย 5 สัญญาณเตือนก่อนส่งต่อเข้ารับการวินิจฉัย และดูแลต่อเนื่องด้วยทีมจัดการรายกรณี เพื่อป้องกันการกำเริบซ้ำ ทั้งนี้ ได้ขอให้กระทรวงการพัฒนาสังคมและความมั่นคงของมนุษย์ สำนักงานตำรวจแห่งชาติ และหน่วยงานที่เกี่ยวข้อง ส่งผู้แทนเข้าร่วมทีมจัดการรายกรณีในทุกตำบล อีกทั้งเร่งพัฒนาระบบ EMS เฉพาะทางจิตเวชโดยเร็ว ตลอดจนมอบคณะอนุกรรมการประสานงานเพื่อบังคับใช้กฎหมายสุขภาพจิตระดับจังหวัด กำกับติดตามการขับเคลื่อนระบบ SMI-V Care ให้เกิดประสิทธิภาพสูงสุด
นอกจากนี้ ยังได้เห็นชอบมาตรการขับเคลื่อนงานสุขภาพจิตในสถานประกอบการ โดยประสานให้กระทรวงแรงงานแก้กฎกระทรวงว่าด้วยการจัดสวัสดิการในสถานประกอบกิจการ พ.ศ.2548 กำหนดให้การตรวจสุขภาพประจำปี (การตรวจร่างกายและสภาวะจิตใจ) เป็นสวัสดิการที่กฎหมายกำหนด และสนับสนุนให้สถานประกอบการใช้ระบบ Mental Health Check-In ในการประเมินสุขภาพจิตอย่างน้อยปีละ1 ครั้ง เนื่องจากปัญหาสุขภาพจิตเป็นเรื่องสำคัญ ทั้งระดับบุคคล องค์กร และส่งผลสืบเนื่องต่อศักยภาพในการแข่งขันของประเทศไทย นพ.เกียรติภูมิ กล่าว
*********************************** 22 ธันวาคม 2565
วันพฤหัสบดีที่ 22 ธันวาคม 2565
22/12/2565
ธ.ก.ส. เตือน ! ระวังมิจฉาชีพแอบอ้างชื่อธนาคารปล่อยสินเชื่อผ่าน SMS
ธ.ก.ส. เตือน ! ระวังการแอบอ้างโดยใช้ตราสัญลักษณ์และชื่อธนาคารทำการปล่อยเงินกู้นอกระบบผ่านทาง SMS ยืนยัน ! ธ.ก.ส. ไม่มีส่วนเกี่ยวข้องกับการกระทำดังกล่าวและไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด
ธ.ก.ส. เตือน ! ระวังการแอบอ้างโดยใช้ตราสัญลักษณ์และชื่อธนาคารทำการปล่อยเงินกู้นอกระบบผ่านทาง SMS ยืนยัน ! ธ.ก.ส. ไม่มีส่วนเกี่ยวข้องกับการกระทำดังกล่าวและไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด ซึ่งช่องทางสื่อสารหลักที่เป็นทางการของธนาคารคือ เว็บไซต์ www.baac.or.th Facebook Page “ธกส BAAC Thailand” และ Line Official Account : @baacfamily เพื่อแจ้งข่าวสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้งได้ที่ Call Center 02 555 0555
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทางการส่งข้อความ (SMS) โดยแอบอ้างใช้ชื่อและตราสัญลักษณ์ของธนาคาร นำเสนอเงินกู้ผ่านข้อความส่วนตัวบนโทรศัพท์มือถือ และให้คลิกลิงก์ในการรับบริการสินเชื่อที่นำเสนอนั้น ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับการกระทำดังกล่าว อีกทั้งธนาคารไม่มีนโยบายในการปล่อยสินเชื่อผ่าน SMS และ สื่อสังคมออนไลน์ จึงขอให้เกษตรกรลูกค้าและประชาชนทั่วไปอย่าหลงเชื่อบุคคลและข้อความดังกล่าว
ทั้งนี้ ธ.ก.ส. มีช่องทางการสื่อสารที่เป็นทางการคือ เว็บไซต์ www.baac.or.th Facebook Page “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสำคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์ธนาคารจึงจะนัดหมายทำสัญญาต่อไป โดยจุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวบริเวณหน้าชื่อและมียอดผู้ติดตามปัจจุบันกว่า 11 ล้านคน
นายไพศาล กล่าวต่อไปว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทาง SMS และสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทำธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงเว็บไซต์ www.baac.or.th และ Facebook Page “ธกส BAAC Thailand” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป